**Մահիր Դոմի** (ալբ․՝ Mahir Domi. մարտի 12, 1915(1915-03-12), Էլբասան, Elbasan municipality - հոկտեմբերի 19, 2000(2000-10-19) կամ սեպտեմբերի 19, 2000(2000-09-19), Տիրանա, Ալբանիա), ալբանացի լեզվաբան, բառարանագիր, մորֆոլոգ, մանկավարժ, պրոֆեսոր, ակադեմիկոս. Ալբանական ուղղագրության կոնգրեսի կազմակերպիչներից և հիմնական մասնակիցներից, ստանդարտ ալբանական լեզվի ուղղագրության կանոնների ներդրման հանձնաժողովի անդամ։

Կենսագրություն
--------------

Սովորել է Կորչայի ճեմարանում, ապա ավարտել է իր ծննդավայրի միջնակարգ դպրոցը (այժմ՝ Էլբասանի համալսարան ), ապա մինչև 1941 թվականը դասական բանասիրություն է ուսումնասիրել Գրենոբլի համալսարանում (Ֆրանսիա)։

Վերադառնալով հայրենիք՝ որոշ ժամանակ հալածանքների է ենթարկվել Իտալիայի օկուպացիոն իշխանությունների կողմից։ Դասավանդել և եղել է Էլբասանի դպրոցի տնօրեն։ 1947 թվականից աշխատել է գիտությունների ինստիտուտում (այժմ՝ Ալբանիայի գիտությունների ակադեմիա), ինչպես նաև դասախոսել Տիրանայի բարձրագույն մանկավարժական ինստիտուտում։

Երբ 1957 թվականին հիմնադրվեց Տիրանայի համալսարանը, Մ. Դոմին դարձավ ալբաներենի ամբիոնի վարիչ (1957–1962), ինչպես նաև ղեկավարեց լեզվի և գրականության ինստիտուտի քերականության և բարբառագիտության բաժինը (Instituti i Gjuhësisë dhe i): Letërsisë, 1957–1991): Դասախոսել է «Ալբաներենի շարահյուսություն », «Ալբաներենի պատմական ձևաբանություն» և «Ալբանագիտության պատմություն» բուհական առարկաները։

Եղել է Ալբանիայի գիտությունների ակադեմիայի հիմնադիրներից մեկը և նախագահության անդամ։

Հեղինակ է ալբաներենի ուսումնասիրությանը նվիրված մի շարք աշխատությունների, բառարանների։

Դոմին ուսումնասիրել է նաև ալբանական գրականության հին՝ արաբատառ շրջանը և իր ուսումնասիրությունների հիման վրա գրել *Historia e letërsisë shqipe* (Ալբանական գրականության պատմություն) նշանակալից աշխատության I հատորը, որը 1959 թվականին լույս է ընծայել Տիրանայի համալսարանի հրատարակչությունը։ Բացի այդ, խմբագրել է այդ աշխատության երկրորդ հատորը, որը հրատարակվել է 1983 թվականին Ալբանիայի գիտությունների ակադեմիայի կողմից։ Նա զգալի ավանդ է ներդրել Ալբանիայում գիտական քննադատության մշակույթի ներդրման ու զարգացման ասպարեզում ևս։

Պարգևներ
--------

* «Ժողովրդական ուսուցիչ» («Mues i Popullit») կոչում
* Ալբանիայի պետական մրցանակ, առաջին կարգի (երկու անգամ, «Çmimi i Republikës i shkallës së parë»):
*

Տես նաև
-------

* Շաբան Դեմիրաջ
* Անդրոկլի Կոստալարի
* Էքրեմ Չաբեյ
* Իդրիզ Աջետի

Ծանոթագրություններ
------------------

1. ↑  Kastriot Myftaraj (2012), *Biografia e fshehur e delegatëve të Kongresit të Drejtshkrimit të vitit 1972* [*The hidden biography of the delegates of the Congress of Orthography of 1972*] (Albanian), Telegraf, էջեր 10–11, Արխիվացված է օրիգինալից 2013 թ․ հուլիսի 12-ին`{{citation}}`: CS1 սպաս․ չճանաչված լեզու (link)
2. ↑  Jani Thomaj (1974), «Drejshkrimi i gjuhes shqipe» [Orthography of the Albanian language], *Ylli*, Labour Youth Union of Albania (5): 23, ISSN 0513-5486, OCLC 5436004
3. ↑  Leonard Newmark; Philip Hubbard & Peter R. Prifti (1982). *Standard Albanian: a reference grammar for students*. Stanford University Press. էջ 5. ISBN 978-0-8047-1129-6.
4. ↑  Academic Mahir Domi – Albanian Academy of Sciences (in Albanian)

Գրականություն
-------------

* Elsie, Robert (2010) Historical Dictionary of Albania. European historical dictionaries, 99-2094237-5 ; 75 (2nd ed.). Lanham, Md.: Scarecrow. Libris 11846576. ISBN 978-0-8108-6188-6

Արտաքին հղումներ
----------------

* Ակադեմիկոս Մահիր ԴՈՄԻ(ալբ.)

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| GND: 1071501860 · ISNI: 0000000028594139 · LCCN: n85257722 · NTA: 068302576 · NUKAT: n2010055580 · SUDOC: 103549803 · VIAF: 28520210 · WorldCat VIAF: 28520210 |

 |

 |